**Татар халык авыз иҗаты**

**Мәзәк** кечкенә формадагы көлкеле эчтәлекле әсәр. Аның тапкыр һәм көтелмәгән чишелеш белән тәмамлануы жанрның үзенчәлекле билгеләре булып таныла. Мщзщкнең төп идея - эстетик кыйммәте тормыштагы төрле тискәре күренешләрне сатира - юмор ярдәмендә фаш кылуы, әдәп - әхләк нормаларын ныгытуга, кешеләрдә, бигрәк тә яшь буында югары сыйфатлар тәрбияләүгә ґрдәм итүе белән билгеләнә.

\*\*\*

Кечкенә Наил бик начар укый: көн саен я икеле, я өчле генә алыйп кайта.

Әнисе, улын оялтмакчы булып:

- Әнә күр әле: Фәнис гел бишлегә генә укый. Фәнистән үрнәк ал! – дип тора икән.

Беркөн Наил мәктәптән бик шатланып, авызын ерып кайта икән.

Әнисе, гаҗәпләнеп:

- И, улым, күреп торам: бүген бишле алдың, шулай бит?

- Юк, әни, Фәнис икеле алды! – дигән малай.

\*\*\*

Кайсыбыз патша

Бер патша шәһәргә бара. Юлда бер крестьянны очрата. Шәһәргә юл күрсәтү өчен, ул крестьянны үз янына утырта. Юлда крестьян әйтә: "Патшаны күрәсе иде, аны ничек танып булыр икән?” – ди. Патша әйтә: "Патшаны күргәч, бөтен кешеләр баш киемнәрен салып тез чүгәләр. Шуннан танырга була”, - ди.

Болар шәһәргә керү белән,барлык халык баш салып тез чүгә. - Монда баш киемен салмаган без генә калдык. Димәк, икебезнең беребез патша булып чыга инде, - ди.

\*\*\*

Иренгән ике эшләр

Бик ялкау бер малай бар икән. Бервакыт ул әтисе белән базарга барырга чыккан. Юлда бер ат дагасы күргәннәр. Әтисе әйткән:

- Бар, улым, ал әле шул даганы. Базарда сатып үзеңә чия алырмын, - дигән. Мала төшмәгәч, әтисе үзе төшеп алган.

Базарга баргач, даганы сатканнар да шуңарга бер стакан чия алганнар. Бер стаканга йөз чия кергән. Кайткан чагында әтисе юри генә бер чияне җиргә төшергән. Малае җирдә чия күргәч, түзә алмаган, төшкәндә чияне алып менеп ашаган. Улы арбага менүгә, атасы тагын бер чияне җиргә төшереп җибәргән. Малае бу чияне дә төшеп алган. Шул рәвешчә малай бер тапкыр төшәсе урынга, кайтканда йөз кабат төшәргә мзҗбүр булган.

**Мөнәҗәт-**(гарәпчәдән) ялгызлыкта үз-үзең белән сөйләшү, Аллаһы Тәгаләгә мөрәҗәгать итү, ярлыкауны сорау дигән мәгънәне аңлата: дини - интим эчтәлектәге әсәр...Мөнәҗәтләрнең барлык төркемнәре өчен дә, саф дини мөнәҗәтләрдән кала, хас булган төп сыйфат - ул да булса фаҗигалек (трагизм). Ул барлык төркемнәр өчен дә уртак сыйфат. Фаҗига тулы мөнәҗәтләрне тудыручы сәсбәпләр кешенең гомер юлында еш туа. Борынгы чыганакларны,охшаш жанрларны эзләү, төрки халыкларның язма ядкярләренә мәңгеләштерелгән.

Менэ шундый заман житэр

Доньяда иман бетэр, халык карар унга - сулга,

Изге гамэл хис кылмаслар маллары куп булганга.

Ата-анадан хэят бетэр, балаларга шэфкать бетэр,

Туганнардан рэхим бетэр, менэ шундый заман житэр.

Биналары биек булыр, эче тулы зиннэт булыр,

Доньясы бозык булыр, менэ шундый заман житэр.

Зур-зур биналар салырлар, ашыгып ана барырлар,

Эчеп гауга кубарырлар, менэ шундый заман житэр.

Яхшыларга юл ачмаслар, яманнарга суз катмаслар,

Ахирэт, дип хич эйтмэслэр, менэ шундый заман житэр.

Машиналар чабып торыр, кайберлэре авып торыр,

Халыклары улеп торыр, менэ шундый заман житэр.

Ата-ана карап торыр, балалары хокем итэр,

Ни булганын хичкем белмэс, менэ шундый заман житэр.

Уз туганын танымаслар, хэлен барып сорамаслар,

Чит кешене дус курерлэр, менэ шундый заман житэр.

Жаннары да хич тыныч булмас, тэннэрендэ сихэт булмас,

Кайда кем нишлэрен белмэс, менэ шундый заман житэр.

**Бәет** сүзе гарәп теленнән алынган. Ул ике юллы тезмә әсәр дигән мәгънәгә ия. Заманалар узгач, бу сүз тезмә әсәрнең һәр ике юллыгын гына билгеләүдән туктый һәм тора-бара тулы бер шигьри әсәр, хәтта татар халык иҗатының аерым бер җанры бәет дип атала башлый.

Бәетләрдә гәүдәләнгән образларның күбесе чынбарлыкта булган тарихи шәхсесләргә - прототипларга нигезләнәләр. Еш кына бәетләрдә фаҗигале вакыйгалар үзәккә алына. Ләкин җанрның эчтәлеге һәм образлар системасы моның белән генә чикләнми. Алар арасында конкрет вакыйга белән бәйләнеше булмаганнары да бар. Төп урынны трагик яки киеренке драматик эчтәлекле әсәрләр алып торса да, сатирик яки юмористик бәетләр дә очрый. Бәет җанрының борынгылыгы турында аның төзелешендәге югарыда күрсәтелгән үзенчәлекле элементлар да сөйли. Бисмиллаһи вә билләһи кебек дини сүзләр яки әсәрдә тасвирланачак вакыйганың вакытын күсәтеп башлау - күпчелек бәетләргә хас уртак сыйфат. Мондый башламнарның икесе дә халыкның борынгы йолалары белән бәйләнгән булса кирәк. Беренче очракта ул - дини доганың башы булса, икенче очракта - мөһим тарихи вакыйганың яки аерым кеше тормышында булып узган берәр хәлнең көнең, аен, елын халык күңелендә мәңгеләштереп калдырырга ярдәм итә.

**"Мәкаль"** атамасы безгә гәрәп теленнән кергән. Аның мәгънәсе "сөйләү", "әйтеп бирү", "урынлы әйтелгән сүз" дигәнгә туры килә. Мәкальләр үз эчләренә халык акылын, аның мең еллар буена тупланып килгән бай тормышын тәҗрибәсен сыйдырганнар.

Авыр тормыш тилмертә, җиңел тормыш тилертә.

Агач күрке - яфрак, адәм күрке - чүпрәк.

Адым-адым - юл булыр, тамчы-тамчы - күл булыр.

Аерылганны аю ашар, бүленгәнне бүре ашар.

Азгын ауга чыкса, артыннан гауга чыгар.

Азгынга ияргән азар, бозгынга ияргән бозылыр.

Акыллының уендагы акылсызның телендә.

Ак эт бәласе - кара эткә.

Алдан кычкырган кәккүкнең башы авырта.

Алла бу кулыңны теге кулыңа мохтаҗ итмәсен.

Алладан курыкмаганнан курык.

Алма агачыннан ерак төшми.